Diari Oficial de la Generalitat Valenciana


Sumari del DOGV 7702, del 21-01-2016 (2016/205)

RESOLUCIÓ de 23 de novembre de 2015, de la Direcció General d'Indústria i Energia, per la qual s'atorga autorització administrativa per a la construcció de la instal·lació de la xarxa de transport secundari denominada Línia elèctrica aèria/subterrània (cable) de tensió nominal 220 kV d'entrada/eixida en la ST Castalla 220/132/20 kV des de la línia 220 kV Beneixama-Novelda, titularitat de Red Eléctrica de España, SA Unipersonal, ubicada en el terme municipal de Castalla, s'aprova el projecte tècnic d'execució, i es declara, en concret, la utilitat pública de la instal·lació. Expedient número ATLINE/2010/376/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7702

Data del DOGV
:   21-01-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/205


Data del document
:   23-11-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Castalla
    * empresa privada

RESOLUCIÓ de 23 de novembre de 2015, de la Direcció General d'Indústria i Energia, per la qual s'atorga autorització administrativa per a la construcció de la instal·lació de la xarxa de transport secundari denominada Línia elèctrica aèria/subterrània (cable) de tensió nominal 220 kV d'entrada/eixida en la ST Castalla 220/132/20 kV des de la línia 220 kV Beneixama-Novelda, titularitat de Red Eléctrica de España, SA Unipersonal, ubicada en el terme municipal de Castalla, s'aprova el projecte tècnic d'execució, i es declara, en concret, la utilitat pública de la instal·lació. Expedient número ATLINE/2010/376/03. [2016/205]  
  
  
Antecedents de fet  
Amb data 22 de desembre de 2010, Red Eléctrica de España, SA Unipersonal, a través d'un representant degudament acreditat, va presentar davant del llavors Servei Territorial d'Energia d'Alacant un escrit en què sol·licitava:  
- Autorització administrativa per a la construcció de la instal·lació de la Xarxa de Transport Secundari denominada Línia elèctrica aèria/subterrània (cable) de tensió nominal 220 kV d'entrada/eixida en la ST Castalla 220/132/20 kV des de la Línia 220 kV Beneixama-Novelda, ubicada en el terme municipal de Castalla, província d'Alacant.  
- Aprovació del projecte tècnic d'execució.  
- Declaració d'utilitat pública, en concret, de la instal·lació.  
Junt amb l'imprés de sol·licitud d'aquestes peticions es va adjuntar la documentació següent:  
- Projecte d'execució, visat amb data 17 de desembre de 2010, i redactat per un tècnic titulat competent. Com a documentació annexa a aquest, consta a més de:  
· Estudi d'accessos,  
· Estudi d'impacte ambiental,  
· Estudi d'integració paisatgística,  
· Document comprensiu del projecte d'execució, per a remetre'l a la Direcció General de Política Energètica i Mines, del llavors Ministeri d'Indústria, Turisme i Comerç, als efectes de l'evacuació de l'informe preceptiu previst en la legislació vigent.  
- Separates per a l'obtenció del condicionat tècnic de:  
· Ajuntament de Castalla,  
· Servei Territorial d'Ordenació del Territori, de la Conselleria de Medi Ambient, Aigua, Urbanisme i Habitatge,  
· Àrea d'Espais Naturals, de la Conselleria de Medi Ambient, Aigua, Urbanisme i Habitatge,  
· Servei de Paisatge, de la Direcció General de Territori i Paisatge,  
  
· Servei Territorial de Medi Ambient, de la Conselleria de Medi Ambient, Aigua, Urbanisme i Habitatge,  
· Servei de Vies Pecuàries, de la Conselleria de Medi Ambient, Aigua, Urbanisme i Habitatge,  
· Àrea d'Infraestructures, de la Diputació Provincial d'Alacant,  
· Aquagest Levante, SA,  
· Iberdrola Distribución Eléctrica, SA Unipersonal,  
· Telefónica de España, SA, i  
- Document amb relació concreta i individualitzada de béns i drets afectats.  
Amb data 28 de gener de 2011 la sol·licitant va acreditar en l'expedient l'abonament de les taxes administratives corresponents al tràmit instat.  
De la mateixa manera, amb data 17 de febrer i 29 de març de 2011, la sol·licitant va presentar, després de l'oportú requeriment d'esmena tècnica, un annex de càlculs per a la justificació de la potència màxima a transportar de la línia en el seu tram aeri, i la relació de normativa vigent i aplicable al projecte.  
El procediment administratiu corresponent a aquestes sol·licituds ha sigut tramitat amb l'expedient de referència ATLINE/2010/376/03, incoat a aquest efecte pel Servei Territorial d'Energia d'Alacant.  
Els punts de connexió, origen i final, de la instal·lació sol·licitada són titularitat de Red Eléctrica de España, SA Unipersonal.  
En l'origen, la línia es connectarà a l'actual línia aèria de transport secundari d'energia elèctrica a 220 kV entre les subestacions ST Beneixama i ST Novelda, per mitjà d'un nou suport denominat núm. 34-Bis, col·locat en el va comprés entre els suports núm. 34 i núm. 35 de la mencionada línia, aproximadament a 212 metres del suport núm. 34. En el primer tram, la línia discorrerà en aeri durant 4.279 metres per mitjà de 14 suports, sent la transició d'aeri a subterrani en el suport número 13, a partir del qual discorrerà durant 2.300 metres en subterrani amb tres cambres d'entroncament fins a aconseguir la futura ST Castalla, punt final de la línia.  
Consta com a antecedents rellevants la Resolució de 18 de gener de 2012, de la Direcció General d'Energia, per la qual s'atorga a Red Eléctrica de España, SAU, una autorització administrativa per a la nova subestació transformadora de 220/132/20 kV denominada ST Castalla, en la part corresponent a la xarxa de transport d'energia elèctrica, ubicada en el terme municipal de Castalla, província d'Alacant; s'aprova el projecte tècnic d'execució i es declara, en concret la seua utilitat pública. (Expedient número ATASCT/2009/503/03).  
En virtut de la seua condició de transportista únic, derivada de l'article 34.2 de la Llei 24/2013, de 26 de desembre, així com de l'habilitació expressa per a realitzar, en tot cas, l'activitat de transport d'energia elèctrica continguda en l'article 4.2 del mencionat Reial Decret 1955/2000, d'1 de desembre, és procedent considerar que Red Eléctrica de España, SA Unipersonal, disposa de les capacitats exigibles per a promoure el present projecte.  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i l'article 144 del Reial Decret 1955/2000, d'1 de desembre, la sol·licitud d'autorització administrativa i declaració, en concret, d'utilitat pública, així com l'estudi d'impacte ambiental, van ser objecte conjuntament d'informació pública durant el termini de trenta dies en:  
- el Diari Oficial de la Comunitat Valenciana, de 22 de febrer de 2011, (DOCV 6465),  
- el Butlletí Oficial de la Província de València, de 22 de febrer de 2011, (BOP 36),  
- el diari de premsa Las Provincias, de 24 de febrer de 2011.  
Amb la mateixa finalitat, el Servei Territorial d'Energia d'Alacant va remetre aquestes sol·licituds a l'Ajuntament de Castalla perquè les exposarà en el tauler d'anuncis, i li requeria que, una vegada finalitzat el període de publicitat, li remetera una diligència acreditativa de l'exposició, la qual consta en l'expedient.  
D'acord amb la documentació que hi ha en l'expedient, es van presentar al·legacions per part d'Alfonso Córcoles Blázquez, i la mercantil Mula y Tarancón Explotaciones Agrícolas, SL, referents en resum a:  
  
- petició de nul·litat de l'expedient per no ser notificat expressament, i  
- rebuig al traçat de la línia amb noves propostes de traçat per danys i perjudicis, entre altres, a plantacions superintensives d'oliverars.  
  
Remeses les al·legacions expressades a l'empresa peticionària perquè prestara conformitat o formulara els inconvenients que considerara procedents, aquesta ha emés una contestació respecte a les qüestions suscitades, amb el resultat que, en síntesi, es detalla:  
- Que s'han realitzat tots i cada un dels tràmits d'informació pública que estableix la legislació i, en tot cas, d'acord amb els articles 122 i següents del Reial Decret 1955/2000, d'1 de desembre, únicament es notificarà expressament als interessats en l'expedient, d'acord amb el que disposa l'article 52 de la Llei d'Expropiació Forçosa, la resolució de la declaració d'utilitat pública en concret.  
  
- Que no és possible modificar el traçat de la línia en el seu tram aeri desplaçant el suport núm. 11 a la llinda entre les parcel·les 43 i 44 del projecte, perquè se sobrepassa en aquest cas l'edificació existent ubicada en la parcel·la 40 del projecte, d'acord amb l'article 161 del Reial Decret 1955/2000, d'1 de desembre, així com amb el punt 5.12.2 de la ITC-LAT 07, del Reial Decret 223/2008, de 15 de febrer.  
- Que no és procedent en aquesta fase cap valoració econòmica per l'afecció a la plantació d'oliverar superintensiu, valoració que haurà de tindre lloc en la fase procedimental oportuna, que no serà una altra que la de determinació del preu just. No obstant això, REE abonarà a la propietària del predi servent qualsevol dany indemnitzable com a conseqüència, tant de la imposició de l'esmentada servitud com de la mateixa execució de les obres.  
- Que no és possible com a alternativa al traçat actual soterrar la línia al seu pas per les finques afectades, atés que en aquest cas hauria de discórrer per una zona no consolidada,amb la qual cosa contravindria els criteris adoptats per la Secretaria General d'Energia en aplicació dels procediments d'operació 13.1 i 13.3, en virtut dels quals, «la incidència en inversió, operació, manteniment, detecció de fallades i reparació, principalment els soterraments, de línies seran objecte d'estudis específics, i s'evitaria com a criteri general els soterraments parcials que donen lloc a trams discontinus aereosubterranis en la mateixa línia.  
  
- Que tampoc és possible com a alternativa al traçat actual tornar a la primera iniciativa de traçat aeri previst per aquesta empresa, atés que aquest traçat va ser sotmés a la consideració de l'òrgan mediambiental competent, que manifesta la necessitat de reduir les afeccions als terrenys forestals arbrats localitzats en el punt d'entroncament amb la línia L/220 kV Beneixama-Novelda i sobre el forest d'utilitat pública «Conjunt de Serres de Biar», que sumat a la presència de les plataformes de l'autovia CV-80 i els seus vials de servei, de la carretera CV-830, dels desnivells existents i a la presència d'edificacions, impossibilita tècnicament la realització de l'entroncament en el va dels suports núm. 33 i núm. 34.  
De conformitat amb el procediment reglamentàriament establit, a fi que en el termini de 20 dies presentaren la seua conformitat o oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es va remetre una separata d'aquest referida a la corresponent part de la instal·lació, a les següents administracions, organismes i empreses de servei públic o d'interés general, els béns o drets dels quals a càrrec seu puguen ser afectats per aquesta, amb el resultat que, en síntesi, es detalla:  
- Servei Territorial d'Ordenació del Territori. Amb data 14 de juliol de 2011 emet un informe favorable respecte a la compatibilitat amb el planejament urbanístic, de conformitat amb el que preveu l'article 75 de la Llei 16/2003, de 17 de desembre, i l'article 72 de la Llei 16/2008, de 22 de desembre, ambdós de la Generalitat Valenciana. Traslladat l'informe al peticionari, aquest, per mitjà d'un escrit de data 31 de maig de 2011, manifesta la seua conformitat.  
- Àrea d'Espais Naturals. Aquesta trasllada la petició al Servei d'Ordenació Sostenible del Medi, que emet sengles informes en la mateixa data, 29 d'abril de 2011, en els quals considera que el projecte sol·licitat:  
· és compatible amb les disposicions del Decret 25/2007, de 23 de febrer, del Consell, de declaració del paisatge protegit de la serra del Maigmó i la serra del Sit, i amb les consideracions del corresponent Pla Rector d'Ús i Gestió (PRUG),  
· i que no tindrà repercussions sobre la integritat del lloc/espai de la Xarxa Natura 2000.  
Traslladats els informes al peticionari, aquest, per mitjà d'un escrit de data 17 de maig de 2011, en manifesta l'acceptació i conformitat.  
- Servei de Paisatge. En el seu informe, de data 13 d'abril de 2011, emet un informe favorable, ja que considera que l'estudi d'integració paisatgística analitza la incidència de la dita actuació en el paisatge. Traslladat l'informe al peticionari, aquest, per mitjà d'un escrit de data 17 de maig de 2011, en manifesta l'acceptació i conformitat.  
- Servei Territorial de Medi Ambient. En el seu escrit, de data 28 de febrer de 2011, aquest òrgan trasllada sengles informes:  
· Un en matèria de gestió forestal, de 18 de febrer de 2011, en què s'informa favorablement pel que fa a la declaració d'impacte ambiental,  
  
· i un altre, en matèria de protecció d'espècies, de data 24 de gener de 2011, en què s'informa que el traçat de la línia previst en la documentació aportada en l'estudi d'impacte ambiental i l'estudi d'integració paisatgística no es correspon amb cap de les alternatives presentades en el document inicial; no obstant això, el seu impacte sobre la flora i la fauna és semblant a l'informat amb data 31 de maig de 2010, en la seua variant «Trams A-B», i per tant les mesures correctores previstes en l'informe de 31 de maig de 2010 són igualment vàlides.  
  
Traslladats els informes al peticionari, aquest, per mitjà d'un escrit de data 17 de maig de 2011, en manifesta l'acceptació i conformitat.  
- Servei de Vies Pecuàries. En el seu escrit, de data 22 de febrer de 2011, la cap del Servei Territorial de Medi Ambient trasllada l'informe de data 18 de febrer de 2011, del cap de la Secció Forestal, en el que s'informa favorablement, condicionat a incloure en la resolució d'autorització administrativa de la instal·lació, l'obligació de tramitar les ocupacions de domini públic pecuari, en els encreuaments de la vereda de les Bateries i la vereda de Catí. Traslladat l'informe al peticionari, aquest, per mitjà d'un escrit de data 17 de maig de 2011, en manifesta l'acceptació i conformitat.  
- Àrea d'Infraestructures, Energia i Medi Ambient de la Diputació Provincial d'Alacant. En el seu escrit de data 28 de març de 2011, manifesta que la Conselleria d'Infraestructura i Transport és titular de la mencionada carretera CV-811, per la qual cosa es remet de nou la documentació a aquesta administració. Traslladada la separata al Servei Territorial de Carreteres d'Alacant, aquest, en el seu informe de 5 de setembre de 2011, informa desfavorablement, ja que no es respecta la línia la zona de protecció de 25 metres de la carretera CV-811. Traslladat l'informe el peticionari, aquest, per mitjà d'un escrit de data 9 de febrer de 2012, manifesta la conformitat a l'informe que acompanya, en el qual el Servei Territorial de Carreteres d'Alacant resol autoritzar a Red Eléctrica de España, SA Unipersonal l'encreuament en la carretera CV-811 PK 1+00, amb les condicions que consten en la mencionada resolució.  
- Aquagest Levante, SA. Per mitjà d'un informe, de 2 de març de 2011, presta la seua conformitat a l'autorització sol·licitada, i assenyala que la instal·lació objecte, en data de la redacció del present escrit, no afecta els serveis hidràulics d'Aquagest; no obstant això, una vegada recepcionades les obres hidràuliques realitzades en el polígon industrial de Castalla, aquestes sí que es veuran afectades per la línia, per la qual cosa arribat el moment, en cas de ser necessari, s'informarà respecte d'això, i remetran un joc de plans orientatius de les infraestructures hidràuliques existent en l'entorn de la línia objecte d'autorització. Traslladat l'informe i la resta de documentació al peticionari, aquest, per mitjà d'un escrit de data 17 de maig de 2011, en manifesta l'acceptació i conformitat.  
- Iberdrola Distribución Eléctrica, SA Unipersonal. En el seu escrit, de 5 de desembre de 2011, dóna la conformitat a la instal·lació en tant que afeccions a les instal·lacions d'Iberdrola Distribución Eléctrica, SAU. Traslladat l'escrit al peticionari, aquest, per mitjà d'un escrit de data 20 d'abril de 2012, manifesta l'acceptació i la conformitat amb aquest.  
- Telefónica de España, SA. En el seu informe, de 15 de febrer de 2011, els serveis tècnics manifesten la seua conformitat amb l'obra projectada. Traslladat l'escrit al peticionari, aquest, per mitjà d'un escrit de data 17 de maig de 2011, manifesta l'acceptació i la conformitat amb aquest.  
En el si del procediment d'autorització administrativa regulat pel Decret 88/2005, de 29 d'abril, el Servei Territorial d'Energia d'Alacant va sol·licitar a l'Ajuntament de Castalla els informes en què es prestava conformitat o oposició: a l'autorització sol·licitada, al condicionat tècnic per l'afecció a l'enllumenat públic, així com als documents ambientals presentats, amb el resultat que, en síntesi, es detalla arreplegat en tres informes del tècnic municipal, tots de 12 d'abril de 2011:  
  
- Es requerirà un informe previ de la conselleria competent en matèria de medi ambient, aigua, urbanisme i habitatge, es traslladarà a l'agent urbanitzador del sector UZI-5 Basta la instal·lació objecte d'autorització, se sol·licitarà que s'aporte diversa documentació gràfica i aclaridora de la instal·lació, s'establirà el condicionat tècnic d'omplir amb formigó pobre en compte de llast la rasa subterrània, i se sol·licitaran els plànols tancats de la instal·lació una vegada realitzada la instal·lació.  
- A més de manifestar els requeriments del primer informe, que el projecte no afecta les instal·lacions d'enllumenat públic, ja que la línia transcorre per sòl no urbanitzable on no hi ha servei d'enllumenat públic, i posteriorment per una unitat d'actuació (UZI-5 Basta), la qual no està recepcionada, per la qual cosa es trasllada a l'agent urbanitzador.  
  
- Addicionalment a arreplegar novament els requeriments del primer informe, que no pot pronunciar-se sobre els documents ambientals presentats (estudi d'impacte ambiental i estudi d'integració paisatgística), ja que no té la informació necessària per a poder constatar les dades que s'especifiquen en els diferents estudis.  
Traslladats els tres informes al peticionari, aquest, per mitjà d'un escrit de data 6 de juny de 2011, respon conjuntament, amb el resultat que, en síntesi, es detalla:  
- En relació a les referències al sòl d'especial protecció ecològic paisatgístic, i el requeriment d'informe de la Conselleria de Medi Ambient, Aigua, Urbanisme i Habitatge, es recorda que la instal·lació elèctrica que ens ocupa està sotmesa al procediment de declaració d'impacte ambiental, durant la tramitació del qual serà valorat qualsevol aspecte de contingut mediambiental o paisatgístic.  
- En relació al requeriment de documentació, s'indica que tota la documentació que es requereix es troba continguda en el projecte d'execució, del qual ha sigut informat aquest ajuntament. No obstant això, es remet novament un exemplar del projecte d'execució en digital, en què es fa una menció expressa a la documentació requerida.  
- En relació al farcit de la rasa amb formigó pobre en compte de llast, aquest requeriment no pot ser observat per aquesta empresa, ja que no és convenient canviar les condicions d'accessibilitat actuals dels serveis amb què creuem.  
- Els plànols as-built s'entregaran en el moment que se'n dispose, i, per consegüent, una vegada s'haja executat la instal·lació.  
  
Traslladades les al·legacions del peticionari a l'Ajuntament de Castalla, els serveis tècnics, en el seu informe de data 20 de desembre de 2011, conclouen considerar que tècnicament és procedent donar la conformitat als projectes presentats de la línia i de la subestació ST Castalla. Traslladat aquest últim informe el peticionari, aquest, per mitjà d'un escrit de data 20 d'abril de 2012, en manifesta l'acceptació i conformitat.  
Consta en l'expedient una còpia de la Resolució, de data 31 de gener de 2012, de la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient (expedient 113/9538-BYN), per la qual s'estima acceptable només als efectes ambientals i sense perjudici de l'obtenció prèvia de les autoritzacions sectorials que se li apliquen, el «projecte de línia elèctrica a 220 kV d'entrada-eixida en la subestació elèctrica ST Castalla de la línia Beneixama-Novelda», promogut per Red Eléctrica de España, SAU, el traçat del qual discorre pel terme municipal de Castalla (Alacant), sempre que aquest es desenvolupe amb les previsions del projecte, l'estudi d'impacte ambiental i la resta de documentació que hi ha en l'expedient i s'adopten les mesures indicades en l'apartat segon de l'esmentada resolució.  
Amb data 11 de setembre de 2014 la Direcció General de Política Energètica i Mines del Ministeri d'Indústria, Energia i Turisme va emetre un informe favorable, per a la construcció de la instal·lació de transport projectada, als efectes de l'article 35.2 de la Llei 24/2013, de 26 de desembre, del Sector Elèctric, i de l'article 114 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
La necessitat d'aquesta instal·lació, com a requisit previ que ha de justificar el sol·licitant i ha d'avaluar l'òrgan competent per a la seua autorització, es fonamenta en el suport a les xarxes elèctriques de distribució que s'alimentaran en la futura ST Castalla des de la Xarxa Transport, tal com es va arreplegar en el Pla de Desenvolupament de la Xarxa de Transport d'Electricitat inclòs en la planificació de sectors d'electricitat i gas 2008-2016, després de la modificació efectuada en virtut de l'Orde IET/1132/2014, de 24 de juny, per la qual es publica l'Acord del Consell de Ministres de 6 de juny de 2014, i s'ha arreplegat igualment en l'Orde IET/2209/2015, de 21 d'octubre, per la qual es publica l'Acord del Consell de Ministres de 16 d'octubre de 2015, pel qual s'aprova el document de Planificació Energètica. Pla de Desenvolupament de la Xarxa de Transport d'Energia Elèctrica 2015-2020.  
D'altra banda, ha d'entendre's que la modificació de la instal·lació no generarà incidències negatives en el sistema, i haurà de remetre's al pronunciament favorable de l'informe d'11 de setembre de 2014, de la Direcció General de Política Energètica i Mines, en el qual, entre altres aspectes, s'avaluen les possibles afeccions de la instal·lació als plans de desenvolupament de la xarxa i a la gestió tècnica del sistema.  
Consta en l'expedient un informe favorable del llavors Servei Territorial d'Energia d'Alacant, òrgan encarregat de la instrucció de l'expedient ATLINE/2010/376/03, així com una proposta de resolució del Servei d'Energia i de la Subdirecció General d'Energia i Mines, adscrites a aquest centre directiu.  
  
Fonaments de dret  
En virtut de la disposició transitòria segona de la Llei 24/2013, de 26 de desembre, del Sector Elèctric, en relació als expedients d'instal·lacions elèctriques en tramitació, els procediments d'autorització d'instal·lacions elèctriques iniciats amb anterioritat a l'entrada en vigor de la present llei es tramitaran fins que es resolguen d'acord amb la legislació anterior. Així mateix, els dits procediments continuaran sent tramitats fins que els resolga l'administració o organisme regulador que siga competent d'acord amb la legislació anterior, a la qual correspondrà igualment la resolució dels recursos que, si és el cas, puguen interposar-se.  
La instrucció i resolució del present procediment administratiu correspon a la Generalitat, ja que la instal·lació elèctrica objecte d'aquest està radicada íntegrament en territori de la Comunitat Valenciana, i no està enquadrada en les previstes en l'article 3.2.a de la Llei 54/1997, de 27 de novembre, del Sector Elèctric, que són competència de l'Administració General de l'Estat.  
D'acord amb el que disposa l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica, que són competència de la Generalitat, concordat amb l'article 14 del Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria i Energia d'aquest departament la resolució del present procediment.  
  
D'acord amb l'article 35.1 de la Llei 54/1997, de 27 de novembre, la instal·lació elèctrica objecte de sol·licitud constitueix part de la xarxa de transport secundari.  
D'acord amb el que disposa l'article 36.2 de la Llei 54/1997, de 27 de novembre, del Sector Elèctric, l'article 121 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i l'article 8 del Decret 88/2005, de 29 d'abril, sense perjudici de l'exempció que preveu aquest últim per a les empreses que exercisquen l'activitat de transport, els sol·licitants d'autoritzacions d'instal·lacions de transport d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten.  
  
D'acord amb l'article 36.1 de la Llei 54/1997, de 27 de novembre, i l'article 7.1.a del Decret 88/2005, de 29 d'abril, la construcció d'instal·lacions elèctriques pertanyents a la xarxa de transport requereix autorització administrativa.  
D'acord amb l'article 7.1.b del Decret 88/2005, de 29 d'abril, el projecte d'execució de la instal·lació necessita aprovació administrativa.  
  
D'acord amb l'article 52 de la Llei 54/1997, de 27 de novembre, les instal·lacions de transport d'energia elèctrica es declaren, amb caràcter general, d'utilitat pública, als efectes d'expropiació forçosa dels béns i drets necessaris per al seu establiment i de la imposició i exercici de la servitud de pas. De conformitat amb l'article 53.1 de la dita norma legal, les empreses interessades poden sol·licitar el reconeixement, en concret, de la utilitat pública de les seues instal·lacions, i hauran d'incloure per a això una relació concreta i individualitzada dels béns o drets que consideren de necessària expropiació.  
D'acord amb l'article 36.3 de la Llei 54/1997, de 27 de novembre, l'article 114 del Reial Decret 1955/2000, d'1 de desembre, i l'article 9.6 del Decret 88/2005, de 29 d'abril, la present instal·lació requereix la sol·licitud d'informe previ a l'Administració General de l'Estat (actualment a la Direcció General de Política Energètica i Mines del Ministeri d'Indústria, Energia i Turisme), en què aquesta consignarà les possibles afeccions de la projectada instal·lació als plans de desenrotllament de la xarxa, a la gestió tècnica del sistema i al règim econòmic regulats en l'esmentada llei. El dit informe haurà de tindre's en compte en l'atorgament de l'autorització.  
Per ser el present procediment referent a l'autorització administrativa d'una línia de transport de 220 kV, declarada en concret d'utilitat pública, d'acord amb l'article 73 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, és aplicable el capítol XX «De les infraestructures del sector energètic» de la dita norma legal.  
  
D'acord amb l'epígraf 2.g de l'annex I del Decret 162/1990, de 15 d'octubre, pel qual s'aprova el Reglament de la Llei 2/1989, de 3 de març, d'Impacte Ambiental, modificat pel Decret 32/2006, de 10 de març, la instal·lació objecte del present procediment està subjecta a avaluació d'impacte ambiental.  
De conformitat amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa i aprovació del projecte d'execució és aplicable el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
D'acord amb l'apartat 2.A.4) de l'article 5 del Decret 88/2005, de 29 de novembre, en la sol·licitud d'autorització administrativa ha de justificar-se la necessitat de la instal·lació i que aquesta no genera incidències negatives en el sistema.  
D'acord amb el que estableix l'article 130.1 del Reial Decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, en concret el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i en especial, en les seues instruccions tècniques complementàries ITC-LAT 06 «Línies subterrànies amb cables aïllats» i ITC-LAT 07 «Línies aèries amb conductors nus».  
Per a la sol·licitud de declaració d'utilitat pública, en concret, de la instal·lació a executar s'apliquen el procediment i les disposicions contingudes en el capítol V del títol VII del Reial Decret 1955/2000, d'1 de desembre, de conformitat amb el que preveu la disposició addicional primera del Decret 88/2005, de 29 d'abril.  
Les referències al Reial Decret Legislatiu 1/2008, d'11 de gener, s'entenen sense perjudici del que disposa la Llei 21/2013, de 9 de desembre, d'avaluació ambiental, en particular d'allò que s'ha previst en la seua disposició transitòria primera i la seua disposició final onze.  
En consideració de l'anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar autorització administrativa per a la construcció de la instal·lació elèctrica de transport secundari de la Línia elèctrica aèria/subterrània (cable) de tensió nominal 220 kV d'entrada/eixida en la ST Castalla 220/132/20 kV des de la Línia 220 kV Beneixama-Novelda, ubicada en el terme municipal de Castalla, província d'Alacant  
Les característiques administratives i tècniques de la instal·lació elèctrica a construir són:  
  
CARACTERÍSTIQUES GENERALS  
Tipus d'instal·lació Línia elèctrica aèria-subterrània  
Grup (segons el Decret 88/2005) Primer  
Categoria (segons el Reial Decret 223/2008) Especial  
Zona aplicada B  
Sistema Corrent altern trifàsic  
Freqüència (Hz) 50  
Tensió nominal (kV eficaç) 220  
Tensió més elevada de la xarxa (kV eficaç) 245  
Longitud total (m) 6579  
Longitud en aeri (m) 4279  
Longitud en subterrani (m) 2300  
Municipis afectats Castalla  
Província afectada Alacant  
Origen instal·lació Nou suport núm. 34-Bis de la línia 220 kV Beneixama-Novelda  
Final instal·lació ST Castalla (en construcció)  
  
  
  
RECORREGUT AERI  
Nre. de circuits 2 (entrada/eixida des de la línia simple circuit 220 kV Beneixama-Novelda)  
Longitud (m) 4279  
Origen tram aeri Nou suport núm. 34-Bis de l'actual línia 220 kV Beneixama-Novelda, a 212 m del suport núm. 34  
Final tram aeri Suport núm. 13 (transició aeri-subterrani)  
Configuració fases circuit hexàgon  
Nre. de conductors per fase 2 (dúplex)  
Tipus de conductor de fase LA-455 (CÒNDOR)  
Material conductor de fase Aluminio-Acero  
Secció total conductor de fase (mm²) 454,5  
Potència màxima de transport segons densitat de corrent de la ITC-LAT 07 del RD 223/2008 (MVA x circuit) 614,76  
Tipus de conductor de terra-òptic OPGW - 25/96  
Secció total conductor de terra-òptic (mm²) 164,00  
Material conductor de terra: Alumini-Acer  
Nre. de fibres: 48  
Tipus d'aïllador Bastons de compòsit tipus 11  
Tensió suportada a freqüència industrial sota pluja (50 Hz) (kV eficaç) 460  
Tensió suportada a impuls tipus raig 1,2/50 s (kV cresta) 1050  
Nre. total de suports línia 14  
Tipus de suports (i núm. de cada tipus) D2A3 (6), D2S3 (5), D2A4 (2) i D2B(1)  
Forma dels suports Fust troncopiramidal de secció quadrada, amb cap de trams prismàtics rectes de secció quadrada i dos castellets en la part superior per als cables de terra, amb base per a fonamentacions tetrabloc (potes separades).  
Material dels suports Metàl·liques de gelosia, fabricats en acer laminat i galvanitzats en calent.  
Fonamentació Fonamentacions monobloc tipus pota d'elefant, massissa de formigó en massa, segons dimensions de projecte.  
Connexió de terra En tots els suports, segons projecte.  
  
  
  
D'acord amb el projecte la identificació dels suports són:  
  
Núm. alineació Suport  
origen Suport  
final Tipus de suport  
(origen) Longitud (m) Circuits Municipi  
1 Suport 34 € Bis Suport 1 D2A4 299 2 Castalla  
2 Suport 1 Suport 2 D2A3 325 2 Castalla  
 Suport 2 Suport 3 D2S3 406 Castalla  
 Suport 3 Suport 4 D2S3 357 2 Castalla  
 Suport 4 Suport 5 D2S3 338 2 Castalla  
3 Suport 5 Suport 6 D2A3 284 2 Castalla  
 Suport 6 Suport 7 D2S3 299 2 Castalla  
4 Suport 7 Suport 8 D2A3 343 2 Castalla  
 Suport 8 Suport 9 D2S3 291 2 Castalla  
5 Suport 9 Suport 10 D2A4 340 2 Castalla  
6 Suport 10 Suport 11 D2A3 333 2 Castalla  
7 Suport 11 Suport 12 D2A3 381 2 Castalla  
8 Suport 12 Suport 13 D2A3 268 2 Castalla  
  
RECORREGUT SUBTERRANI  
Nre. de circuits 2 (entrada/eixida des de la línia simple circuit 220 kV Beneixama-Novelda)  
Longitud en subterrani (m) 2300  
Origen tram subterrani Suport núm. 13 (transició   
aeri-subterrani)  
Final tram subterrani ST Castalla  
Disposició conductors portell  
Nre. de conductors per fase 1 (símplex)  
Tipus de conductor de fase 127/220 kV XLPE 2500 Cu + M + T375AL  
Material conductor de fase Coure  
Secció total conductor de fase (mm²) 2500  
Potència màxima de transport (MVA) 576,53  
Aïllament XLPE  
Gruix aïllament (mm) 22  
Tipus de pantalla i protecció radial a l'aigua Tub d'alumini termosoldat  
Secció de la pantalla (mm²) 375  
Material de la coberta exterior: HDPE  
Gruix de la coberta exterior (mm) 4,5  
Intensitat màxima admissible de curtcircuit en el conductor Iad (ca) 504,0  
Temps de curtcircuit t(s) 0,5  
Intensitat màxima admissible de curtcircuit en la pantalla Iad (ca) 52  
Tipus de terminals exteriors Botelles terminals unipolars de tipus exterior de pas aeri a subterrani  
Tipus de terminals interiors Botelles terminals unipolars de tipus interior, endollable a la cel·la amb aïllament d'hexaflorur de sofre (SF6) en el GIS de la subestació blindada  
Tipus de canalització Entubada sota prisma de formigó  
Nre. de tubs cable de potència 3  
Diàmetre exterior tub corrugat per a cable de potència (mm) 250  
Nre. de trams: 4  
Nre. d'entroncaments 3  
Sistema de connexió a terra de pantalles Cross bonding (CB) i Single Point (SP)  
Nre. de tubs per a connexió pantalles 2 (dúplex)  
Diàmetre exterior tub corrugat per a connexió pantalles (mm) 110  
Tipus de cable fibra òptica OSGZ1  
Nre. de cables de fibra òptica per a comunicacions 96 i 48  
Nre. de tubs comunicacions 2 (tipus quadritub)  
Diàmetre quadritub (mm) (4x) 40  
Rasa De 2 m d'amplària i 1,6 m de profunditat, amb formigó HM-20/B/20  
  
  
  
El pressupost total del projecte de la instal·lació objecte de la present autorització és de nou milions cent tres mil tres-cents huitanta-quatre euros amb seixanta-un cèntims (9.103.384,61 ?).  
De conformitat amb el primer paràgraf de l'article 36.3 de Llei 54/1997, de 27 de novembre, del Sector Elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públics com privats, que siguen necessaris obtindre per part de Red Eléctrica de España, SA Unipersonal, d'acord amb altres disposicions que resulten aplicables, i en especial les relatives a l'ordenació del territori i al medi ambient.  
  
D'acord amb el que disposa la Llei 16/2003, de 17 de desembre, de mesures fiscals, de gestió administrativa i financera, i d'Organització de la Generalitat Valenciana, el projecte de construcció de la instal·lació objecte de la present autorització té les prevalences previstes en els seus article 74.2 i 75.2 sobre qualsevol instrument de planificació i ordenació territorial o planificació urbanística. Així mateix, de conformitat amb l'article 75.3 de l'esmentada llei, en la redacció feta per l'article 72 de la Llei 16/2008, de 22 de desembre, de mesures fiscals, de gestió administrativa i financera, i d'organització de la Generalitat, les obres relacionades amb la instal·lació objecte de la present autorització no estarà sotmesa a llicència urbanística o a qualsevol altre acte de control preventiu municipal; tot això sense perjudici d'aquelles altres llicències o autoritzacions que hagen d'exigir-se de conformitat amb la legislació mediambiental o d'activitats qualificades.  
D'acord amb el que preveu l'article 36.3 de la Llei 54/1997, de 27 de novembre, del Sector Elèctric, la present autorització s'atorga tenint en compte el que disposa l'Informe de data 11 de setembre de 2014, de la Direcció General de Política Energètica i Mines del Ministeri d'Indústria, Energia i Turisme, i sense perjudici del que disposen els apartats 1 a 3 de l'article 5 del Reial Decret 1047/2013, de 27 de desembre, pel qual s'estableix la metodologia per al càlcul de la retribució de l'activitat de transport d'energia elèctrica.  
  
La present autorització queda afectada pels condicionants previstos en el punt segon de la part resolutiva de la declaració d'impacte ambiental (Expedient DIA 113/0569-KLV), formulada amb data 31 de gener de 2012 per la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient, en la part afectada per la instal·lació, i que són:  
1. Amb relació a l'afecció sobre vies pecuàries, serà necessari abalisar-les adequadament i durant l'execució de les obres, han de romandre obertes al pas del bestiar (segons l'Informe de 14 d'abril de 2011 en matèria de patrimoni cultural). Haurà de comunicar-se l'encreuament en aeri d'aquestes i sol·licitar autorització per a discórrer sota aquestes (segons l'Informe de 18 de febrer de 2011, de la unitat forestal).  
2. D'acord amb els informes demanats en matèria de fauna, flora i espais naturals i en especial els emesos pel Servei d'Ordenació Sostenible del Medi (de 29.04.2011), s'han d'aplicar les mesures preventives següents:  
a) Tot el tram aeri de la línia es dotarà de dispositius anticol·lisió d'avifauna en el cable de terra i disposats cada 10 metres i, en tot cas, caldrà ajustar-se al que disposa el RD 1432/2008, de 29 d'agost.  
  
b) Per a evitar molèsties sobre la fauna per soroll, pols, presència de maquinària en moviment i de persones, etc., el director d'obra controlarà tots aquests aspectes a fi que presenten la menor influència possible.  
  
c) Es respectarà el cicle de vigília dels exemplars de fauna assentats en l'entorn, de manera que no s'executaran en períodes nocturns.  
d) A fi de preservar els refugis de les espècies de quiròpters fissurícules detectades als voltants de la línia elèctrica, durant les labors de construcció s'evitarà en tot moment la destrucció d'arbres anyencs i amb buits.  
3. Es procedirà a la correcta gestió dels residus generats. En aquest sentit, queda totalment prohibida la crema de matèria vegetal (tant vegetació ruderal com cultius afectats). Es restauraran a les seues condicions inicials les àrees que s'hagen vist alterades per les obres.  
4. En els trams en què la línia discorre pròxima a terreny forestal, hauran d'adoptar-se durant les obres i treballs de manteniment les prescripcions del Decret 7/2004, de 23 de gener, en el qual s'aprova el plec general de normes de seguretat en prevenció d'incendis forestals.  
  
5. Les accions incloses en el Programa de Vigilància Ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia.  
6. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, hauran de ser comunicats a l'òrgan ambiental competent que establirà, si és procedent, l'aplicació de noves mesures correctores.  
El titular de la present autorització tindrà els drets, deures i obligacions arreplegats en el títol VI de la Llei 24/2013, de 26 de desembre, del Sector Elèctric, i el seu desplegament reglamentari. En tot cas, Red Eléctrica de España, SA Unipersonal haurà d'observar els preceptes, mesures i condicions que s'establisquen en la legislació aplicable en cada moment a l'activitat de transport d'energia elèctrica.  
L'incompliment de les condicions i requisits establits en la present autorització o la variació substancial dels pressupostos que han determinat el seu atorgament podran donar lloc a la seua revocació.  
  
Segon  
Aprovar el projecte d'execució i els seus annexos presentats que consten en l'expedient ATLINE/2010/376/03 per a la construcció de la instal·lació autoritzada en el punt primer d'aquesta resolució, redactat per un tècnic titulat competent i visat pel col·legi professional corresponent el 17 de desembre de 2010, en què s'habilita Red Eléctrica de España, SA Unipersonal, per a construir la instal·lació interessada, d'acord amb les condicions següents:  
1. La instal·lació elèctrica haurà d'executar-se segons el projecte presentat i els seus annexos, així com els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel titular d'aquesta. En cas que siga necessari introduir modificacions respecte de la documentació presentada i aprovada, el titular de la present resolució haurà de sol·licitar prèviament a aquesta direcció general la corresponent aprovació.  
2. La instal·lació a executar complirà, en tot cas, el que estableix el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i en especial les seues instruccions tècniques complementàries ITC-LAT 06 «Línies subterrànies amb cables aïllats» i ITC-LAT 07 «Línies aèries amb conductors nus».  
3. El termini d'execució de la instal·lació serà de huit (8) mesos des de l'endemà de notificar-se. No obstant això, amb anterioritat a la seua finalització, podrà sol·licitar-se'n una ampliació concreta per mitjà de sol·licitud motivada davant d'aquest òrgan directiu, i s'adjuntarà a aquest efecte la documentació justificativa de la demora i del cronograma de treballs previstos per al nou termini sol·licitat.  
En tot cas, la posada en servei de la instal·lació autoritzada per la present resolució haurà de ser degudament coordinada amb la de les instal·lacions de transport de la subestació elèctrica «ST Castalla», autoritzada per aquesta comunitat autònoma el 18 de gener de 2012.  
4. Als efectes previstos en l'article 18.2 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació d'Impacte Ambiental de projectes, Red Eléctrica de España, SA Unipersonal comunicarà al Servei Territorial d'Indústria i Energia d'Alacant el començament de les obres, el qual al seu torn ho comunicarà a l'òrgan ambiental en nom d'aquesta direcció general com a òrgan substantiu.  
5. Així mateix, el titular de la present resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a aquesta direcció general com al Servei Territorial d'Indústria i Energia d'Alacant.  
  
6. El titular de la present resolució estarà obligat a complir els deures i obligacions derivats de la legislació de prevenció de riscos laborals vigent durant la construcció.  
7. Sense perjudici del que preveu l'article 12.4 del Decret 88/2005, de 29 d'abril, personal tècnic en la matèria adscrit a aquesta direcció general o del Servei Territorial d'Indústria i Energia podran realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
8. Finalitzades les obres de construcció de la instal·lació, Red Eléctrica de España, SA Unipersonal, en el termini màxim de 10 dies hàbils ho comunicarà al Servei Territorial d'Indústria i Energia d'Alacant als efectes de l'article 18.2 del Reial Decret Legislatiu 1/2008, d'11 de gener, i de la sol·licitud de l'autorització d'explotació prevista en l'article 12 del Decret 88/2005, de 29 d'abril. A la mencionada comunicació s'adjuntarà un certificat de direcció i final d'obra, subscrit per una persona facultativa competent, que acreditarà que és conforme als reglaments tècnics en la matèria, d'acord amb el que s'estableix en la normativa vigent per als projectes d'instal·lacions elèctriques i igualment respecte a la present autorització administrativa i aprovació de projecte d'execució. Quan el mencionat certificat de direcció i final d'obra no estiga visat pel corresponent col·legi professional, anirà acompanyat de l'oportuna declaració responsable de conformitat amb el que indica la Resolució de 22 d'octubre de 2010, de la Direcció General d'Energia, publicada en el DOCV número 6389, de data 3 de novembre de 2010.  
  
9. Una vegada atorgada l'autorització d'explotació de la instal·lació interessada en el present procediment, en el termini màxim de 10 dies el Servei Territorial d'Indústria i Energia d'Alacant ho comunicarà a aquesta direcció general, així com a l'òrgan ambiental als efectes de l'article 18.2 del Reial Decret Legislatiu 1/2008, d'11 de gener, en nom d'aquesta direcció general com a òrgan substantiu.  
10. Aquesta direcció general, previ tràmit de l'oportú procediment, deixarà sense efecte la present aprovació en qualsevol moment en què observe l'incompliment o inobservança de les condicions que s'hi imposen.  
  
Tercer  
Declarar, en concret, la utilitat pública per a l'establiment de la línia elèctrica autoritzada en el punt primer de la present resolució, concretant-se en una afecció a les finques particulars, incloses en la relació de l'annex I de la present resolució, amb l'abast i els efectes previstos en el títol X de la Llei 54/1997, de 27 de novembre, del Sector Elèctric i de les seccions 2a i 3a del capítol V del títol VII del Reial Decret 1955/2000.  
Aquesta declaració porta implícita, en tot cas, la necessitat d'ocupació dels béns o d'adquisició dels drets afectats i implicarà la urgent ocupació als efectes de l'article 52 de la Llei, de 16 de desembre de 1954, sobre expropiació forçosa, de manera que Red Eléctrica de España, SA Unipersonal adquirirà la condició de beneficiari en l'expedient expropiatori.  
Igualment, porta implícita l'autorització per a l'establiment o pas de la instal·lació elèctrica sobre terrenys de domini, ús o servei públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i serveis d'aquests i zones de servitud pública.  
  
Quart  
Ordenar:  
- La publicació de la present resolució en el Diari Oficial de la Comunitat Valenciana, en el Butlletí Oficial de la Província d'Alacant i en el Boletín Oficial del Estado, aquesta última als efectes de notificació dels interessats que són desconeguts (conforme a l'annex I). Igualment, la mencionada publicació es realitza, a més, als efectes de notificació de la present resolució als interessats dels quals s'ignore el lloc o domicili de la notificació d'aquests o el mitjà que permeta tindre constància de la seua recepció per aquells o els seus representants.  
  
- La notificació de la present resolució a Red Eléctrica de España, SA Unipersonal, a totes les administracions o organismes públics i empreses del servei públic o serveis d'interés general que han intervingut, o pogut intervindre, en el procediment d'autorització, les que han emés, o van haver d'emetre, condicionat tècnic al projecte d'execució, i les que van informar, o van haver d'informar, durant la tramitació de la declaració, en concret, de la utilitat pública als titulars de béns i drets afectats, així com als restants interessats en l'expedient, d'acord amb el que preveu l'article 52 de la Llei, de 16 de desembre de 1954, d'Expropiació Forçosa.  
- Traslladar la present resolució a la Direcció General de Política Energètica i Mines del Ministeri d'Indústria, Energia i Turisme i a la Comissió Nacional dels Mercats i la Competència.  
Tot això de conformitat amb el que disposen els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en l'article 148.2 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Contra la present resolució, que no posa fi a la via administrativa, podrà interposar-se un recurs d'alçada davant de la Secretaria Autonòmica d'Economia Sostenible, Sectors Productius, Comerç i Treball d'aquesta conselleria en el termini d'un mes, comptat des de l'endemà de ser notificada, d'acord amb el que estableix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 23 de novembre de 2015.- La directora general d'Indústria i Energia: Júlia Company Sanus.